पाएं अपने शहर की ताज़ा ख़बरें और फ्री ई-पेपरडाउनलोड करें
अजमेर जिले में रविवार काे काेविड वैक्सीन लगवाने के लिए युवा सबसे अधिक परेशान हुए। कई लाेग बिना रजिस्ट्रेशन करवाए ही सेंटर पर पहुंच गए। युवाओं का कहना था कि उन्हें जानकारी मिली कि सीनियर सिटीजन की तरह उनका रजिस्ट्रेशन वहां हाे जाएगा इसी कारण वह घंटों कतारे में खड़े रहे। यहां वैक्सीन का नंबर आने पर मना किया जा रहा है। इसी कारण पुलिस लाइन, पत्रकार कॅालाेनी डिस्पेंसरी सहित कई डिस्पेंसरियों में विरोध की स्थिति हाे गई। वहां मौजूद लाेगाें ने समझाइश करके मामला शांत किया।
जबकि कुछ युवा ऐसे थे जिन्होंने रजिस्ट्रेशन करवा लिया लेकिन साइड लिखा हुआ नहीं आया ओर वह सेंटर पर पहुंच गए। आंकड़ों काे देखें ताे वैक्सीनेशन की सिंगल डाेज में युवाओं का आंकड़ा अधिक रहा। 94 सेंटर पर 2,469 ने काेविड का टीका लगवाया। सीएमएचओ डाॅ. केके साेनी ने बताया कि इसी प्रकार हेल्थ वर्कर्स में 6 काे पहला व 25 काे दूसरी डाेज, फ्रंट लाइन वारियर्स में 12 काे पहली व 73 काे दूसरी डाेज लगी।45 से 59 आयु में 1,322 के पहली व 2,295 के दूसरी, सीनियर सिटीजन में 384 के पहली व 2,109 काे दूसरी डाेज लगी। जिले में पहली डाेज लगवाने वालाें की संख्या 4,193 व दूसरी डाेज के 4,903 ने लगवाई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn